Larry Izamoje an haifeshi 24 ga Fabrairu 1962. Ya fara aikin Rediyon wasanni a Najeriya da Afirka gaba ɗaya lokacin da ya kafa Gidan Rediyon Wasanni 88.9 Brila FM a Legas, Najeriya, a 2002. An haife shi a Onitsha, Najeriya, shine yaro na hudu a cikin iyali tara. Yana da aure, yana da yara uku. Izamoje ya halarci Cibiyar Ci gaba da Ilimi, Warri kafin ya halarci Jami'ar Legas daga 1981 zuwa 1984, inda ya kammala digirinsa na farko (Bachelor Class of Honors) a fannin Ilimin zamantakewa. Ya yi hidimar bautar kasa (NYSC) a jihar Kano kuma ya kasance ya samu lambar yabo ta NYSC ta jihar Kano saboda ƙwazo. Ya kasance memba na kwamitin edita na NYSC Newsletter na jihar Kano a lokacin hidimar sa ta 1984/85. Izamoje ya koma makaranta don samun digirin digirgir a fannin ilimin halayyar dan adam a shekarar 1986 daga jami’ar Legas kuma ya sami digirin digirgir a shekarar 2012 daga Makarantar Kasuwanci, Lausanne, Switzerland. Lokacin da ya koma Jami'ar Legas a 1985 don samun digiri na biyu, Izamoje ya yi aiki a matsayin mai ba da rahoto mai zaman kansa a ƙarƙashin Ernest Okonkwo a Gidan Rediyon Tarayya na Najeriya (FRCN) .